Temeljem članka 17. stavka 1. alineje 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21), članka 52. stavka 2. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) i članka 39. Statuta Grada Pula - Pola ("Službene novine" Grada Pule broj 7/09, 16/09, 12/11, 01/13, 2/18-pročišćeni tekst, 2/20, 4/21 i 5/21-pročišćeni tekst), Gradsko vijeće Grada Pule na sjednici održanoj dana \_\_\_\_\_\_\_ 2021. godine donosi

**PLAN RAZVOJA SUSTAVA CIVILNE ZAŠTITE GRADA PULA-POLA ZA 2022. GODINU S PROJEKCIJOM FINANCIJSKIH UČINAKA ZA RAZDOBLJE 2022. – 2024. GODINE**

**I**

**UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institiucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od velikih nesreća i katastrofa.

Jedinice lokalne samouprave dužne su jačati i nadopunjavati spremnost postojećih operativnih snaga sustava civilne zaštite na njihovom području sukladno Procjeni rizika od velikih nesreća i Planu djelovanja civilne zaštite.

Planiranje i provođenje mjera treba se provoditi tako da se u postupak upravljanja rizicima uključe svi odgovorni sudionici sustava civilne zaštite, kako bi te aktivnosti postepeno postale prioritetima najviše razine koji će se u kontinuitetu ostvarivati kroz politike upravljanja rizicima, odnosno kroz realizaciju planova razvoja sustava civilne zaštite.

Plan razvoja sustava civilne zaštite predstavlja dokument za implentaciju ciljeva iz Smjernica koji se u njega prenose kako bi se konkretizirale mjere i aktivnosti te utvrdila dinamika njihovog ostvarivanja. Planom razvoja sustava civilne zaštite utvrđuju se mjere i aktivnosti, nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje.

**II**

**PLAN RAZVOJA SUSTAVA CIVILNE ZAŠTITE S MJERAMA I AKTIVNOSTIMA, ROKOVIMA IZVRŠENJA, NOSITELJIMA I SURADNJI IZMEĐU SUDIONIKA**

|  |  |  |  |
| --- | --- | --- | --- |
| **STOŽER CIVILNE ZAŠTITE GRADA PULA-POLA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Osposobiti članove Stožera civilne zaštite Grada Pula-Pola | do 01.07.2022. | MUP - Ravnateljstvo civilne zaštite | Odsjek za zaštitu |
| Održati najmanje dvije sjednice Stožera civilne zaštite Grada Pula-Pola | tijekom 2022. | Stožer CZ Grada Pula-Pola | Odsjek za zaštitu |
| **OPERATIVNE SNAGE VATROGASTVA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Uskladiti Plan zaštite od požara i tehnoloških eksplozija s novonastalim uvjetima | tijekom 2022. | Odsjek za zaštitu | JVP Pula |
| Donijeti Plan motrenja, ophodnje, dojave i dežurstva za 2022. godinu | sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2022. godini | Gradonačelnik | DVD Pula  Odsjek za zaštitu |
| **UDRUGE OD INTERESA ZA SUSTAV CIVILNE ZAŠTITE GRADA PULA-POLA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Razmotriti i odrediti udruge, koje djeluju na području Grada Pula-Pola a od interesa su za sustav civilne zaštite Grada Pula-Pola | tijekom 2022. | Gradonačelnik | Odsjek za zaštitu  Udruge |
| Urediti međusobne odnose i obveze između Grada Pula-Pola i udruga određenih od interesa za sustav civilne zaštite | tijekom 2022., a nakon određivanja udruga od interesa za sustav civilne zaštite Grada Pula-Pola | Gradonačelnik | Odsjek za zaštitu  Udruge |
| **POSTROJBE CIVILNE ZAŠTITE GRADA PULA-POLA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Preustrojiti postrojbe civilne zaštite na način da se specijalističke postrojbe rasforme, te da se pripadnici specijalističkih postrojbi preustroje u postrojbu civilne zaštite opće namjene | tijekom 2022. | Gradonačelnik | Odsjek za zaštitu  Služba civilne zaštite Pazin |
| Ažurirati stanje postojeće opreme postrojbi civilne zaštite | tijekom 2022., a nakon preustroja postrojbi civilne zaštite | Odsjek za zaštitu |  |
| Donijeti plan nabave opreme za postrojbu civilne zaštite opće namjene | tijekom 2022., a nakon preustroja postrojbi civilne zaštite | Gradonačelnik | Odsjek za zaštitu |
| Opremiti postrojbu civilne zaštite opće namjene s potrebnom opremom | tijekom 2022., a nakon preustroja postrojbi civilne zaštite | Gradonačelnik | Odsjek za zaštitu |
| Osposobiti pripadnike postrojbi civilne zaštite opće namjene | tijekom 2022., a nakon preustroja postrojbi civilne zaštite | Služba civilne zaštite Pazin | Odsjek za zaštitu |
| **VJEŽBE CIVILNE ZAŠTITE ZA 2022. GODINU** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Održati stožerno-zapovjednu vježbu na temu „Tehničko-tehnološka nezgoda u tvrtci CALUCEM“ | 3.kvartal 2022. | Stožer CZ Grada Pula-Pola | Služba CZ Pazin  Calucem  Odsjek za zaštitu |
| **POVJERENICI CIVILNE ZAŠTITE GRADA PULA-POLA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Ažurirati evidenciju povjerenika i zamjenika povjerenika civilne zaštite | tijekom 2022. | Odsjek za zaštitu | Odsjek za mjesnu i manjinsku samoupravu |
| Donijeti plan nabave opreme za povjerenike i zamjenike povjerenika civilne zaštite | tijekom 2022. a nakon ažuriranja evidencije povjerenika i zamjenika povjerenika civilne zaštite | Gradonačelnik | Odsjek za zaštitu |
| Opremiti povjerenike i zamjenike povjerenika civilne zaštite s potrebnom opremom | tijekom 2022. a nakon ažuriranja evidencije povjerenika i zamjenika povjerenika civilne zaštite | Gradonačelnik | Odsjek za zaštitu |
| Osposobiti povjerenike i zamjenike povjerenika civilne zaštite | tijekom 2022. a nakon ažuriranja evidencije povjerenika i zamjenika povjerenika civilne zaštite | Služba civilne zaštite Pazin | Odsjek za zaštitu |
| **PRAVNE OSOBE U SUSTAVU CIVILNE ZAŠTITE GRADA PULA-POLA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Donijeti novu Odluku o određivanju pravnih osoba od interesa za sustav civilne zaštite na području Grada Pula-Pola | tijekom 2022. | Gradonačelnik | Odsjek za zaštitu  Pravne osobe |
| Urediti međusobne odnose i obveze između Grada Pula-Pola i pravnih osoba od interesa za sustav civilne zaštite | tijekom 2022. a nakon određivanja pravnih osoba od interesa za sustav civilne zaštite na području Grada Pula-Pola | Gradonačelnik | Odsjek za zaštitu  Pravne osobe |
| **GRAĐANI U SUSTAVU CIVILNE ZAŠTITE** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Otvoriti na web stranici Grada Pula-Pola poseban dio za sustav civilne zaštite grada | tijekom 2022. | Grad Pula-Pola | Odsjek za zaštitu |
| **PREVENTIVNE MJERE** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Utvrditi prioritetne preventivne mjere za smanjivanje prijetnji, sukladno matrici rizika koja je sastavni dio Procjene rizika od velikih nesreća za Grad Pula-Pola | tijekom 2022. | Odsjek za zaštitu | Služba civilne zaštite Pazin |
| **SKLANJANJE STANOVNIŠTVA** | | | |
| **Mjere i aktivnosti** | **Rok izvršenja** | **Nositelji** | **Suradnja** |
| Nastaviti s obnovom skloništa i opremanje istih s potrebnom opremom i uređajima | tijekom 2022. | Gradonačelnik | Odsjek za zaštitu |
| Nastaviti s redovitim tehničkim i vizualnim pregledima skloništa | tijekom 2022. | Odsjek za zaštitu | Ovlaštena pravna osoba |
| Odrediti i imenovati voditelje skloništa, te ih upoznati s načinom funkcioniranja skloništa, opreme i postupkom sklanjanja stanovništva | tijekom 2022. | Gradonačelnik | Odsjek za zaštitu  Voditelji skloništa |

**III**

**FINANCIRANJE SUSTAVA CIVILNE ZAŠTITE U PRORAČUNU GRADA PULA-POLA ZA 2022. GODINU SA PROJEKCIJOM ZA 2023. I 2024. GODINU**

|  |  |  |  |  |
| --- | --- | --- | --- | --- |
| **Red. broj** | **OPIS POZICIJE** | **PLANIRANO u 2022. god. u kunama** | **PROJEKCIJA za 2023. god. u kunama** | **PROJEKCIJA za 2024. god. u kunama** |
| **1.** | **OPERATIVNE SNAGE** |  |  |  |
| 1.1. | Javna vatrogasna postrojba Pula – ukupna sredstva | 17.168.000,00 kn | 17.457.500,00 kn | 17.458.500,00 kn |
| 1.2. | Područna vatrogasna zajednica (Dobrovoljno vatrogasno društvo „Pula“) | 1.500.000,00 kn | 1.500.000,00 kn | 1.500.000,00 kn |
| 1.3. | Gradsko Društvo Crvenog križa Pula – ukupna sredstva | 1.640.000,00 kn | 1.640.000,00 kn | 1.640.000,00 kn |
| 1.4. | Hrvatska gorska služba spašavanja HGSS (Stanica Istra) | 130.000,00 kn | 130.000,00 kn | 130.000,00 kn |
|  | **UKUPNO - 1** | **20.438.000,00 kn** | **20.727.500,00 kn** | **20.728.500,00 kn** |
| **2.** | **SLUŽBENA, RADNA I ZAŠTITNA ODJEĆA I OBUĆA** |  |  |  |
| 2.1. | Službena, radna i zaštitna odjeća i obuća | 15.000,00 kn | 10.000,00 kn | 10.000,00 kn |
|  | **UKUPNO - 2** | **15.000,00 kn** | **10.000,00 kn** | **10.000,00 kn** |
| **3.** | **OPREMA ZA ODRŽAVANJE I ZAŠTITU** |  |  |  |
| 3.1. | Oprema za održavanje i zaštitu | 80.000,00 kn | 80.000,00 kn | 80.000,00 kn |
|  | **UKUPNO - 3** | **80.000,00 kn** | **80.000,00 kn** | **80.000,00 kn** |
| **4.** | **SKLONIŠTA** |  |  |  |
| 4.1. | Uređenje, održavanje i opremanje skloništa | 55.000,00 kn | 525.000,00 kn | 525.000,00 kn |
|  | **UKUPNO - 4** | **55.000,00 kn** | **525.000,00 kn** | **525.000,00 kn** |
| **5.** | **OSTALI NESPOMENUTI RASHODI** |  |  |  |
| 5.1. | Planovi | 15.000,00 kn | 50.000,00 kn | 15.000,00 kn |
| 5.2. | Razvoj civilne zaštite | 20.000,00 kn | 20.000,00 kn | 20.000,00 kn |
|  | **UKUPNO - 5** | **35.000,00 kn** | **70.000,00 kn** | **35.000,00 kn** |
|  | **SVEUKUPNO ZA SUSTAV CIVILNE ZAŠTITE (1+2+3+4+5)** | **20.623.000,00 kn** | **21.412.500,00 kn** | **21.378.500,00 kn** |

**IV**

**ZAVRŠNE ODREDBE**

Ovaj Plan razvoja sustava civilne zaštite Grada Pula-Pola za 2022. godinu s projekcijom financijskih učinaka za razdoblje 2022. – 2024. godine stupa na snagu osmog dana od dana objave u „Službenim novinama“ Grada Pule.

KLASA:

URBROJ:

Pula,

**GRADSKO VIJEĆE GRADA PULE**